CELEX: 62007TN0045
Language: da
Date: 2007-02-16 00:00:00
Title: Sag T-45/07: Sag anlagt den 16. februar 2007 — Unipetrol mod Kommissionen

14.4.2007   
            
            
               DA
            
            
               Den Europæiske Unions Tidende
            
            
               C 82/49
            
         Sag anlagt den 16. februar 2007 — Unipetrol mod Kommissionen
   (Sag T-45/07)
   (2007/C 82/103)
   Processprog: engelsk
   Parter
   
      Sagsøger: Unipetrol a.s. (Prag, Den Tjekkiske Republik) (ved lawyers J. Matějček og I. Janda)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Hel eller delvis annullation af den anfægtede beslutning, i det mindste for så vidt angår Unipetrol.
            
         
               —
            
            
               I øvrigt udøves Rettens fulde prøvelsesret.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af Kommissionens beslutning K(2006) 5700 endelig udg. af 29. november 2006 i sag COMP/F/38.638 — Butadiengummi og styrenbutadiengummi fremstillet ved emulsion polymerisation, hvorved Kommissionen fastslog, at sagsøgeren i fællesskab med andre virksomheder havde tilsidesat artikel 81 EF og artikel 53 i aftalen om det Europæiske Økonomiske Samarbejdsområde, idet de havde fastsat målpriser for produkterne, delt kunder gennem ikke-angrebsaftaler og udvekslet forretningsoplysninger vedrørende priser, konkurrenter og kunder.
   Sagsøgeren gør til støtte for søgsmålet følgende gældende, at:
   
               —
            
            
               Kommissionen foretog et urigtigt skøn, da den tilsidesatte beviserne for, at sagsøgerens besiddelse af alle aktierne i selskabet Kaučuk udelukkende havde finansiel karakter eller, subsidiært, at den foretog et åbenbart urigtigt skøn, da den tilsidesatte beviser, der godtgjorde, at Kaučuk optrådte på markedet som en uafhængig enhed uden nogen indblanding fra sagsøgerens side vedrørende Kaučuks salgs- og markedsføringspolitik angående styrenbutadiengummi fremstillet ved emulsion polymerisation, og at
            
         
               —
            
            
               Kommissionen foretog en urigtig retsanvendelse, da den henregnede den samme adfærd to gange til forskellige enheder, dvs. til Kaučuk og til Kaučuks aktionær, sagsøgeren.
            
         De øvrige anbringender og argumenter, sagsøgeren har fremført, er identiske med eller tilsvarende dem, der er fremført i sag T-44/07, Kaučuk mod Kommissionen.